CELEX: 62017CN0140
Language: et
Date: 2017-03-17 00:00:00
Title: Kohtuasi C-140/17: Eelotsusetaotlus, mille on esitanud Naczelny Sąd Administracyjny (Poola) 17. märtsil 2017 – Szef Krajowej Administracji Skarbowej versus Gmina Ryjewo

26.6.2017   
            
            
               ET
            
            
               Euroopa Liidu Teataja
            
            
               C 202/10
            
         Eelotsusetaotlus, mille on esitanud Naczelny Sąd Administracyjny (Poola) 17. märtsil 2017 – Szef Krajowej Administracji Skarbowej versus Gmina Ryjewo
   (Kohtuasi C-140/17)
   (2017/C 202/16)
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Szef Krajowej Administracji Skarbowej
   
      Vastustaja kassatsioonimenetluses: Gmina Ryjewo
   
      Eelotsuse küsimused
   
   
               1.
            
            
               Kas omavalitsusüksusel on nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1) (ELT 2006, L 347, lk 1), artikleid 167, 168 ja 184 ning neutraalse maksustamise põhimõtet arvestades õigus arvata sisendkäibemaksuna (korrigeerimise teel) maha investeeringukuludelt tasutud käibemaksu, kui
               
                           —
                        
                        
                           valmistatud (soetatud) kapitalikaupa kasutati algselt tegevuseks, mis ei ole käibemaksuga maksustatud (avalike ülesannete täitmiseks omavalitsusüksuse avaliku võimu teostamise raames), [kuid]
                        
                     
                           —
                        
                        
                           kapitalikauba kasutamise viis on muutunud ja omavalitsusüksus kasutab seda kaupa nüüd ka maksustatavate tehingute tarbeks?
                        
                     
         
               2.
            
            
               Kas esimesele küsimusele vastamisel on oluline, et omavalitsusüksus ei väljendanud kapitalikauba valmistamise või soetamise ajal sõnaselgelt oma kavatsust võtta kõnealune kapitalikaup hiljem kasutusele maksustatavate tehingute tarbeks?
            
         
               3.
            
            
               Kas esimesele küsimusele vastamisel on oluline, et kapitalikaupa kasutatakse nii maksustatavate kui ka mittemaksustatavate (avalike ülesannete täitmiseks tehtavate) tehingute tarbeks ja konkreetseid investeeringukulusid ei saa objektiivselt siduda ühega eespool nimetatud tehingutest?
            
         
      (1)  ELT L 347, lk 1.